དེ་རིང་ལྗང་རླུང་ཚོགས་པ་བཙུགས་ནས་ལོ་འཁོར་བཅུ་ལོན་པའི་དུས་དྲན་དང་བསྟུན་བོད་ཕྱི་ནང་གཉིས་སུ་ལྗང་རླུང་དཔེ་ཀློག་བྱ་འགུལ་ཆེན་མོ་ཞེས་པའི་དྲ་ཐོག་དཔེ་ཀློག་བྱ་འགུལ་ཞིག་སྤེལ་བའི་ཁྲོད།བོད་མདོ་སྨད་རོང་བོ་དགོན་ཆེན་གྱི་དགེ་འདུན་པ་པད་མ་འཕྲིན་ལས་ལགས་སུ་དཔེ་དེབ་༡༠༠བཀླགས་པའི་ལྗང་རླུང་ཕུལ་བྱུང་དཔེ་ཀློག་པའི་མཚན་སྙན་ཕུལ་བ་དང་སྦྲགས་ཨ་སྒོར་༡༠༠༠གི་བྱ་དགའ་དང་།དེ་བཞིན་དཔེ་དེབ་བདུན་ཅུ་གྱ་ཅུ་ཙམ་ཀློག་མཁན་རྒྱ་གར་ལྷོ་ཕྱོགས་སེ་ར་བྱེས་ཀྱི་དགེ་འདུན་པ་ཐུབ་བསྟན་ཟླ་བ་ལགས་སུ་ལྗང་རླུང་དཔེ་ཆ་བའི་མཚན་སྙན་དང་ཨ་སྒོར་༡༥༠།གཞན་ཡང་།རྒྱ་གར་ལྷོ་ཕྱོགས་སེར་བྱེས་ལྷ་རམས་པ་ཉི་མ་རྒྱལ་མཚན་ལགས་དང་།བོད་རྨ་ལྷོ་ཁུལ་ཤིང་བཅའ་དགོན་གྱི་དགེ་འདུན་པ་འཇིགས་མེད་རྒྱ་མཚོ་ལགས་གཉིས་ལ་དཔེ་དེབ་༢༥བཀླགས་པའི་ལྗང་རླུང་དཔེ་ཀློག་པའི་མཚན་སྙན་དང་ཨ་སྒོར་༥༠བཅས་གནང་སོང་།དཔེ་ཀློག་གི་བྱ་འགུལ་འདི་ནི་བོད་མི་རིགས་ལ་དཔེ་ཀློག་གི་འདུ་ཤེས་བཟང་པོ་ཞིག་འཇགས་ཆེད་དང་།ཤེས་ཡོན་གྱི་སྤུས་ཚད་བསྐྲུན་ཐབས།དེབ་ཀྱི་བཀླགས་བྱང་འབྲི་བའི་ལམ་སྲོལ་དར་ཐབས་བཅས་སུ་དམིགས་པ་ཞིག་ཡིན་འདུག